pl da en da en nn de en es da da de en en fr da da tr nn de en da en sv id da da sv da da en de uk en en da nl da da da da da da da da da da en da et da en da da da de da da da es da nb nb
Kognitiv terapi | Mads Trampedach
Kurser for større eller mindre grupper
"Moderne psykologi med mennesket i fokus"
Kognitiv terapi er en psykoterapeutisk hovedretning, der startede blandt psykiatere og psykologer i USA i 1980’erne.
Kognitiv terapi har bl.a. vist sig virksomt i forhold til behandling af:
Kognitive behandlingsformer tager udgangspunkt i tænkningen og evnen til at reflektere. Fokus i terapien er tænkningen, og målet er at søge at forandre tænkningen, så den bliver mindre begrænsende og selvundertrykkende og mere selvunderstøttende, nuanceret og fornuftsbetonet. Jeg forstår kognitiv terapi i overensstemmelse med nedenstående, som er udrag af Merethe Mørchog Nicole Rosenbergs beskrivelse i Kognitiv terapi – modeller og metoder. Hans Reitzels Forlag. 2005.
Terapeut og patient finder i fællesskab nogle situationer, som plejer at medføre fx angst, vrede eller tristhed. Situationerne gennemgås grundigt, således at det bliver klart, hvilke tanker der opstår i den pågældende situation. Der vil ofte være tale om såkaldt negative automatiske tanker, dvs. tanker, der opstår hurtigt, og uden at man selv er bevidst om dem. For eksempel »Han kan ikke lide mig«, »Jeg virker dum«, »Jeg kan ikke finde ud af det«.
Det er sådanne tanker, der er med til at frembringe, forværre og fastholde de belastende følelser.
Næste skridt i terapien er at øve sig i at danne såkaldt alternative tanker. Det vil sige tanker, der er mere realistiske og i højere grad støtter og opmuntrer en selv, og som medvirker til, at man kan se mere nuanceret på sig selv, andre og situationen som helhed. Det er forskelligt fra person til person, hvad de alternative tanker rummer. Det kan fx være »Jeg er god nok«, »Der kan være mange grunde til, at han er i dårligt humør«, »Noget af det kan jeg klare«.
Når man er i stand til at tænke sådanne alternative tanker, vil det følelsesmæssige ubehag dale, og situationer, der ellers opleves truende, vil opleves som mere neutrale. Man bliver mere sikker. Hermed får man mere mod på at udsætte sig for de situationer, der plejer at volde problemer. Der findes en række andre metoder og teknikker, som terapeuten præsenterer i behandlingsforløbet. Deres brugbarhed for patienten drøftes, og patienten forsøger at anvende dem til at forstå og bearbejde sine problemer.
Behandling med den kognitive metode indebærer, at patienten hver uge udfører et hjemmearbejde. Patient og terapeut udarbejder sammen nogle øvelser, der oftest vil indebære at udsætte sig for noget, der volder én besvær, fx at registrere sin egen tænkning og søge at ændre denne. Det er meget vigtigt for behandlingens effekt, at hjemmearbejdet søges gennemført.
Patienten er imidlertid velkommen til at diskutere hjemmearbejdets art med terapeuten, således at øvelserne hverken er for lette eller for svære, men indebærer en udvikling i den rigtige retning.
I kognitiv terapi søger terapeuten at forklare metoderne så godt for patienten, at han/hun forstår ideen bag disse og i stigende grad bliver i stand til at give sig selv relevante opgaver.
This page is having a slideshow that uses Javascript. Your browser either doesn't support Javascript or you have it turned off. To see this page as it is meant to appear please use a Javascript enabled browser.
Jeg kan hjælpe med
Føler du dig ensom? Det findes der råd for! Kontakt Mads Trampedach
Det skønnes at 200.000 danskere lider af depression! Føles dit liv også ind imellem meningsløst? Kontakt Mads Trampedach
Har du været udsat for mobning på arbejdspladsen? Så lær at sige fra! Kontakt Mads Trampedach
Eksamenangst eller bange for at flyve? Bliv ven med din angst! Kontakt Mads Trampedach
Det er ikke kun forældrene, der synes det er svært at blive skilt! Tænk på børnene! Kontakt Mads Trampedach
20% af alle unge mistrives! Gør dit barn? Kontakt Mads Trampedach
Mads Trampedach | Tlf. 21 45 15 41 | E-mail kontakt@madstrampedach.dk
Copyright © 2012 / www.madstrampedach.dk / fotos © Shutterstock / Priser til private er inkl. moms.